Briulio terasa
51°03′12,3″ š. pl. 13°44′24,7″ r. ilg.﻿ / ﻿51.05000°š. pl. 13.73333°r. ilg.﻿ / 51.05000; 13.73333 Briulio terasa (vok. Brühlsche Terrasse, kartais vok. Brühl-Terrasse) – pėsčiųjų promenada rytinės Vokietijos Dresdeno mieste. Virš Terrassenufer gatvės iškilusi apie 10 m, plotis svyruoja tarp 10 ir 40 metrų. Atkarpoje tarp Augusto tilto (vok. Augustusbrücke) ir Karolos tilto (vok. Carolabrücke) jos ilgis siekia 500 m. Nutiesta Elbės upės kairiajame krante, ji eina išilgai svarbesnių miesto architektūrinių įžymybių, todėl itin mėgiama turistų. Nuo XIX a. vadinama „Europos balkonu“ ir tuo vardu daug kartų aprašyta grožinėje literatūroje, jos vaizdas ypač efektingai atrodo iš priešingo upės kranto, jį savo garsiame vedute įamžino dailininkas Kanaletas.